Stein Vegard Hagen
Stein Vegard Hagen (30. juuni 1944 Lillehammer – 2. september 2010 Tallinn) oli Norra diplomaat, novembrist 2005 kuni surmani Norra suursaadik Eestis. Ta lõpetas Oslo Ülikooli õigusteaduse erialal. Alates 1971. aastast töötas Stein Vegard Hagen Norra välisteenistuses. Ta oli suursaadik Abu Dhabis ning töötas Norra saatkondades Jakartas, Pariisis ja Roomas ning esinduses Euroopa Liidu juures Brüsselis. Ta õpetas Norra kaitsejõudude kõrgkoolis ning töötas välisministeeriumis juhtivatel ametikohtadel, muu hulgas väliskaubandus-, õigus- ja laevandusosakonnas.